Morten Løvseth

Morten Løvseth (født 21. februar 1956) er en norsk arkitekt født og oppvokst i Ålesund og utdannet ved Norges tekniske høgskole i Trondheim i 1981. Deretter arbeidet han 5 år for arkitektene Kjell Lund og Nils Slaatto i Oslo, blant annet med Norges Bank og St.Magnus kirke på Lillestrøm. Løvseth etablerte sammen med Ivar Lunde i 1986 arkitektfirmaet Lunde & Løvseth i Oslo etter å ha vunnet arkitektkonkurransen om Fredrikstad Rådhus. Sammen med Ivar Lunde har han vunnet rundt 25 arkitektkonkurranser, bla Tønsberg Bibliotek, Norsk Oljemuseum i Stavanger, Regjeringsparken, Universitetet i Agder, Høyangerbadet og Grenlandsbrua. Lunde og Løvseth har mottatt over ti arkitekturpriser, bl a Houens fonds diplom for Tønsberg Bibliotek. Norsk Oljemuseum ble i år 2000 nominert til Den europeiske unions pris for samtidsarkitektur.

I 2003 gikk Løvseth ut av kompaniskapet med Lunde og etablerte ny praksis Løvseth+Partners. Fra 2005 til 2020 var han leder for arkitekturrådet for Nasjonale turistveger i Statens vegvesen. Løvseths viktigste prosjekter i Løvseth + Partner er boligprosjektene Kværnertoppen, Arneberg hage, Borgen på Sinsen, Nedre Bleiker gård og Jomfruhagen. Andre prosjekter er fem trebroer på E6 i Eidsvoll kommune, Kolomoen bro samt rasteplasser på Strandlykkja ved E6 mot Mjøsa.

Utvalgte prosjekter Løvseth+Partners 
 Boligprosjektet Borgen på Sinsen (2023)
 Boligprosjektet Kværnertoppen for OBOS (2019)
 Jomfruhagen rekkehusområde (2013)
 Trebruer E6 Dal Minnesund(2011)
 Boligområdet Arneberg Hage (2012)
 Andelva storkiosk, Eidsvold (2011)
 Kolomoen bru E6 (2009) 
 Kjøpesenteret Kuben Hønefoss(2008)

Utvalgte prosjekter Lunde & Løvseth 
 Høyangerbadet (2005)
 Fredrikstad rådhus (2002)
 Universitetet i Agder (2001) 
 Norsk oljemuseum i Stavanger (1999)
 Nygaardsvolds plass, Regjeringsparken(1996)
 Grenland bru (1996)
 Tønsberg og Nøtterøy bibliotek (1992)

Vinnerutkast konkurranser Løvseth+Partners 
 Telemark kunstnersenter (samarbeid Kjell Lund)(2007)

Vinnerutkast konkurranser Lunde & Løvseth 

 Psykologisk institutt, Blindern (2003)
 Høyangerbadet (2005) 
 Lillestrøm kulturhus (2001)
 Kontorbygg Vegdirektoratet (1998)
 Kontorbygg Ericsson, Asker (1998)
 Gausel Bydelsenter, Stavanger (1998)
 Ombygging Ålesund rådhus (1998)
 Universitetet i Agder, Kristiansand (1996)	
 Gangbru over Mammutkrysset, Tønsberg (1995)
 Fylkesmuseum i Vestfold (1994)
 Hurtigbåtterminal og oljemuseum, Stavanger (1992)
 Slottsplassen i Oslo (1991)
 Fredrikstad kulturhus (1991)	
 Grenland bru (1990)
 Regjeringsparken (1990)
 Tønsberg og Nøtterøy bibliotek (1989)
 Larvik havneområde (1989)
 Badehus i Frognerparken (1989)
 Byplan for Skien havn (1987)
 Boliger på Vålerenga (1987)
 Fredrikstad rådhus (1986)

Priser Lunde & Løvseth 
 
 Murprisen for Agder Universitet
 NPAs byggherrepris for Alnafossen kontorpark, Vegdirektoratet
 Oslo kommunes arkitekturpris, hederlig omtale, Utearealer i Regjeringskvartalet
 Nominasjon EUs arkitekturpris Mies van der Rohe Award for Oljemuseet.
 Houens fonds diplom for Tønsberg og Nøtterøy bibliotek 
 Betongtavlen for Grenlandbrua.
 Betongtavlen for Hølendalen bruer 
 NSBs byggepris for Hølendalen bruer
 European Steel Design Award for Nordhordalandsbrua.
 Norsk Stålkonstruksjonspris for Nordhordalandsbrua.
 Norsk Stålkonstruksjonspris for Tønsberg og Nøtterøy bibliotek.
 European Steel Design Award for Tønsberg og Nøtterøy bibliotek.
 Zandas skandinaviske arkitekturpris for Tønsberg og Nøtterøy bibliotek.

Undervisning 
 Sensor AHO (2005-2007 og 2010)
 Oppnådd professorkompetanse (2004–2009)			
 Ankesensor AHO (1999–2002)
 Diplomsensor AHO (1993)

Komitémedlemskap 
 Arkitekturrådsleder Nasjonale Turistveger, Statens vegvesen (2005–2020)
 Formann komiteen for Houens fonds diplom (1994)
 Medlem NALs konkurransekomité (1992- 95)
 Medlem komitéen for Houens Fonds Diplom (1991)   
 Jurymedlem for utstillingen: «10 år norske Arkitektur» (1990)
 Jurymedlem 14 arkitektkonkurranser (1990–2010)

Bilder

Referanser

Kilder 
 Årbok Norsk Arkitekturmuseum 1998: Lunde & Løvseth, klare typer (Ulf Grønvold)
 Architecture from Norway, Nasjonalmuseet for kunst, design og arkitektur (2004)

Eksterne lenker 
 LOVSETH+PARTNERS

Norske arkitekter